[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.10.2007

COM(2007) 562 τελικό

36 η ΔΗΜΟΣΙΟΝΟΜΙΚΗ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ EΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Σχετικά με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΉΣΕΩΝ – Τμήμα Εγγυήσεων – ΟΙΚΟΝΟΜΙΚΟ ΕΤΟΣ 2006 – {SEC(2007) 1246}

ΠΙΝΑΚΑΣ ΠΕΡΙΕΧΟΜΕΝΩΝ 1. Διαδικασία του προϋπολογισμού 3 1.1. Προσχέδιο προϋπολογισμού του 2006 3 1.2. Σχέδιο προϋπολογισμού 2006 3 1.3. Διορθωτική επιστολή για το 2006 3 1.4. Έγκριση του προϋπολογισμού του 2006 3 1.5. Διορθωτικός προϋπολογισμός BR 6/2006 3 2. Ταμειακή κατάσταση και διαχείριση των πιστώσεων 4 A. Διαχείριση των πιστώσεων 4 2.1. Διαθέσιμες πιστώσεις για το οικονομικό έτος 2006 4 2.2. Εκτέλεση των διαθέσιμων πιστώσεων για το οικονομικό έτος 2006 4 2.3. Αυτόματη μεταφορά πιστώσεων από το οικονομικό έτος 2005 στο οικονομικό έτος 2006 5 2.4. Μη αυτόματη μεταφορά πιστώσεων από το 2005 5 B. Προκαταβολές 6 2.5. Προκαταβολές προς τα κράτη μέλη 6 3. Εκτέλεση του Προϋπολογισμού του 2006 6 4. Παρατηρήσεις σχετικά με την εκτέλεση του προϋοπολογισμού 7 4.1. Υποτομέας 1α 7 4.2. Υποτομέας 1β 9 4.3. Κατανομή των δαπανών του υποτομέα 1α ανά κατηγορία 9 Παράρτημα 1: Διαδικασία προϋπολογισμου για το 2006 ΕΓΤΠΕ-τμήμα εγγυησεων Παράρτημα 2: Ποσοστό του προϋπολογισμού του ΕΓΤΠΕ-τμημα εγγυησεων κατά την περιοδο 2002–2006 Παράρτημα 3: Ανάλυση της εκτέλεσης του προϋπολογισμού του 2006 Παράρτημα 4: δαπανεσ του ΕΤΓΠΕ-τμημα εγγυησεων ανα αρθρο και ανα κρατοσ μελοσ Παράρτημα 5: Εξέλιξη της κατανομησ των δαπανων του ΕΓΤΠΕ-τμημα εγγυησεων κατά την περιοδο 2002–2006 |

Σημείωση : Η παρούσα έκθεση συνοδεύεται από ένα έγγραφο εργασίας των υπηρεσιών της Επιτροπής. Το πλήρες κείμενο του εγγράφου εργασίας (στην αγγλική) και οι συνημμένοι πίνακες (στη γαλλική γλώσσα) θα δημοσιευθούν στο δικτυακό τόπο της ΓΔ Γεωργίας. |

Διαδικασία του προϋπολογισμού

Προσχέδιο προϋπολογισμού του 2006

Το προσχέδιο προϋπολογισμού του 2006 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή τον Απρίλιο του 2005. Οι πιστώσεις ανάληψης υποχρεώσεων που προτάθηκαν για το ΕΓΤΠΕ-Τμήμα Εγγυήσεων ανήλθαν συνολικά σε 51.412,3 εκατ. ευρώ, δηλαδή σε 43.641,3 εκατ. ευρώ για τον υποτομέα 1α και σε 7.771,0 εκατ. ευρώ για τον υποτομέα 1β, εκ των οποίων οι πιστώσεις πληρωμών ανήλθαν σε 7.711,3 εκατ. ευρώ λόγω της προσθήκης του μεταβατικού μέσου για τα νέα κράτη μέλη το οποίο εφαρμόζεται στη βάση των διαχωριζόμενων πιστώσεων.

Σχέδιο προϋπολογισμού 2006

Τον Ιούλιο 2005 το Συμβούλιο ενέκρινε το σχέδιο προϋπολογισμού του 2006. Οι πιστώσεις του υποτομέα 1α μειώθηκαν κατά 150 εκατ. ευρώ σε σύγκριση με το προσχέδιο του προϋπολογισμού, ενώ οι πιστώσεις για τον υποτομέα 1β διατηρήθηκαν στο επίπεδο του προσχεδίου του προϋπολογισμού.

Διορθωτική επιστολή για το 2006

Στα τέλη Οκτωβρίου του 2005 η Επιτροπή ενέκρινε τη διορθωτική επιστολή αριθ. 2 σχετικά με το προσχέδιο του προϋπολογισμού του 2005 καθορίζοντας το ύψος των πιστώσεων για τον υποτομέα 1α στα 43.279,7 εκατ. ευρώ, ποσό που ήταν μικρότερο κατά 361,6 εκατ. ευρώ σε σύγκριση με το ποσό που προέβλεπε το προσχέδιο του προϋπολογισμού. Το ποσό των προτεινομένων πιστώσεων για τον υποτομέα 1β παρέμεινε αναλλοίωτο.

Έγκριση του προϋπολογισμού του 2006

Τον Δεκέμβριο του 2005 εγκρίθηκε ο προϋπολογισμός του 2006 όσον αφορά τα ποσά που προτάθηκαν με την διορθωτική επιστολή αριθ. 2. Οι πιστώσεις για τον υποτομέα 1α ανήλθαν σε 43.279,7 εκατ. ευρώ και για τον υποτομέα 1β σε 7.771,0 εκατ. ευρώ. Περισσότερες πληροφορίες περιλαμβάνονται στο παράρτημα 1.

Διορθωτικός προϋπολογισμός BR 6/2006

Τον Δεκέμβριο του 2006 η Επιτροπή πρότεινε και η αρμόδια για τον προϋπολογισμό αρχή δέχθηκε να γίνει προσαρμογή, μέσω του διορθωτικού προϋπολογισμού 6/2006, των πιστώσεων ανάληψης υποχρεώσεων όσον αφορά τον προϋπολογισμό του 2006 ακυρώνοντας το ποσό των 860,0 εκατ. ευρώ για τον υποτομέα 1α, το οποίο μειώθηκε κατ’ αυτό τον τρόπο στα 42.419,7 εκατ. ευρώ. Συγκεκριμένα, με το διορθωτικό προϋπολογισμό μειώθηκαν οι πιστώσεις του κεφαλαίου 05 02 «παρεμβάσεις στις γεωργικές αγορές» κατά 360,0 εκατ. ευρώ και για το κεφάλαιο 05 03 «άμεσες ενισχύσεις» κατά 654,2 εκατ. ευρώ ενώ παράλληλα αυξήθηκαν οι συνολικές πιστώσεις για το κεφάλαιο 05 07 «έλεγχος των γεωργικών δαπανών» κατά 154,2 εκατ. ευρώ .

Το ποσοστό του τελικού προϋπολογισμού του ΕΓΤΠΕ-Τμήμα Εγγυήσεων (πιστώσεις ανάληψης υποχρεώσεων) στο συνολικό προϋπολογισμό της ΕΕ κατά την περίοδο 2002-2006 εμφανίζεται στο παράρτημα 2.

Ταμειακή κατάσταση και διαχείριση των πιστώσεων

A. Διαχείριση των πιστώσεων

Διαθέσιμες πιστώσεις για το οικονομικό έτος 2006

Οι πιστώσεις που διετέθησαν τελικά στο ΕΓΤΠΕ - Τμήμα Εγγυήσεων για το οικονομικό έτος ανήλθαν σε 50.190.720.000 ευρώ. Η αρμόδια για τον προϋπολογισμό αρχή ενέκρινε μια μη αυτόματη μεταφορά πιστώσεων ύψους 43.400.000 ευρώ από το 2005 στο 2006.

Εκτέλεση των διαθέσιμων πιστώσεων για το οικονομικό έτος 2006

Δημοσιονομικές πράξεις

Στον πίνακα που ακολουθεί περιλαμβάνονται λεπτομερείς πληροφορίες σχετικά με τις δημοσιονομικές πράξεις που έγιναν κατά το 2006:

Ευρώ |

1. Διαθέσιμες πιστώσεις |

– κανονικές πιστώσεις | 50.190.720.000,00 |

– μη αυτομάτως μεταφερόμενες πιστώσεις | 43.400.000,00 |

2. Αναλήψεις υποχρεώσεων |

– για τις δαπάνες των κρατών μελών με κανονικές πιστώσεις | 47.434.305.141.54 |

– για δαπάνες με μη αυτομάτως μεταφερόμενες πιστώσεις | 43.400.000,00 |

– για τις άμεσες ενισχύσεις | 291.500.128,65 |

– για τις δαπάνες των κρατών μελών – ΜΜΑΑ ΕΕ 10 | 2.096.000.000,00 |

----------------------- |

Σύνολο αναλήψεων υποχρεώσεων | 49.865.205.270,19 |

3. Καταλογισθέντα ποσά |

– για τις δαπάνες των κρατών μελών με κανονικές πιστώσεις | 47.434.305.141,54 |

– για δαπάνες με μη αυτομάτως μεταφερόμενες πιστώσεις | 43.400.000,00 |

– για τις άμεσες ενισχύσεις | 22.745.564.88 |

– για τις δαπάνες των κρατών μελών – ΜΜΑΑ ΕΕ 10 | 500.956.905,00 |

----------------------- |

Σύνολο καταλογισθέντων ποσών | 48.001.407.611.42 |

4. Αυτόματη μεταφορά πιστώσεων |

– για τις δαπάνες των κρατών μελών – ΜΜΑΑ ΕΕ 10 | 1.595.043.095,00 |

– για τις δαπάνες των κρατών μελών με μη αυτομάτως μεταφερόμενες πιστώσεις | 0,00 |

– για τις άμεσες ενισχύσεις | 268.754.563,77 |

----------------------- |

Σύνολο αυτόματων μεταφορών | 1.863.797.658,77 |

5. Μη αυτόματη μεταφορά πιστώσεων | 0,00 |

6. Ακυρωθείσες πιστώσεις (= 1 – 2 – 5) | 368.914.729,81 |

Αυτόματη μεταφορά πιστώσεων

Οι αυτ όματες μεταφορές πιστώσεων αντιστοιχούν στη διαφορά μεταξύ των αναλήψεων υποχρεώσεων και των καταλογιζόμενων ποσών. Γι’ αυτό το οικονομικό έτος το συνολικό ποσό ανέρχεται σε 1.863,8 εκατ. ευρώ και αντιστοιχεί στις υποχρεώσεις που έχει αναλάβει η Επιτροπή για τις δαπάνες που είχε η ίδια πραγματοποιήσει και για τις οποίες δεν είχαν γίνει πληρωμές μέχρι το τέλος του οικονομικού έτους.

Αυτόματη μεταφορά πιστώσεων από το οικονομικό έτος 2005 στο οικονομικό έτος 2006

Ο ακόλουθος πίνακας περιλαμβάνει όλες τις μεταφορές πιστώσεων που έγιναν κατά το 2006:

Ευρώ |

1. Μεταφερθείσες πιστώσεις ανάληψης υποχρεώσεων |

– για τις δαπάνες των κρατών μελών – ΜΜΑΑ ΕΕ 10 | 1.614.735.317,00 |

– για τις άμεσες ενισχύσεις | 242.096.606,20 |

--------------------- |

Σύνολο πιστώσεων ανάληψης υποχρεώσεων | 1.856.831.923,20 |

2. Αποδεσμεύσεις αυτομάτως μεταφερθεισών πιστώσεων |

– για δαπάνες των κρατών μελών | –– |

– για τις άμεσες ενισχύσεις | (17.651.622,31) |

--------------------- |

Σύνολο αποδεσμεύσεων | (17.651.622,31) |

3. Πληρωμές |

– για τις δαπάνες των κρατών μελών – ΜΜΑΑ ΕΕ 10 | 1.608.989.764,00 |

– για τις άμεσες ενισχύσεις | 182.586.614,06 |

--------------------- |

Σύνολο καταλογισθέντων ποσών | 1.791.576.378,06 |

4. Ακυρωθείσες πιστώσεις (= 1 + 2 – 3) |

– για δαπάνες των κρατών μελών | 0,00 |

– για τις άμεσες ενισχύσεις | 41.858.369,83 |

-------------------- |

Σύνολο ακυρωθεισών μεταφορών | 41.858.369,83 |

5. Αυτόματη μεταφορά πιστώσεων |

– για τις δαπάνες των κρατών μελών – ΜΜΑΑ ΕΕ 10 | 5.745.553,00 |

Μη αυτόματη μεταφορά πιστώσεων από το 2005

Κατ’ εφαρμογή των άρθρων 9 και 149 του δημοσιονομικού κανονισμού (κανονισμός (EΚ) αριθ. 1605/2002 του Συμβουλίου της 25ης Ιουνίου 2002) η Επιτροπή αποφάσισε να προβεί σε μια μη αυτόματη μεταφορά πιστώσεων συνολικού ύψους 43,4 εκατ. ευρώ από το 2005 στο 2006 όσον αφορά τη θέση του προϋπολογισμού 05.040105 «Πρόωρη συνταξιοδότηση – Νέο σύστημα».

B. Προκαταβολές

Προκαταβολές προς τα κράτη μέλη

2. 5.1. Μηνιαίες προκαταβολές με βάση τις προβλεπόμενες δαπάνες

Ο κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 σχετικά με τη χρηματοδότηση της Κοινής Γεωργικής Πολιτικής [1] προβλέπει στο άρθρο 7 ότι η Επιτροπή λαμβάνει αποφάσεις σχετικά με «τις μηνιαίες προκαταβολές με βάση τις προβλέψεις των δαπανών που πραγματοποιούν οι εγκεκριμένοι οργανισμοί πληρωμών». Προκαταβολές προς τα κράτη μέλη πραγματοποιούνται στην αρχή του δεύτερου μήνα που έπεται αυτού κατά τη διάρκεια του οποίου πραγματοποιήθηκε η δαπάνη εκ μέρους της αρχής πληρωμών.

Στην κυριολεξία δεν πρόκειται για προκαταβολές αλλά για απόδοση των δαπανών οι οποίες έχουν ήδη πραγματοποιηθεί. Ο όρος «προκαταβολή» τονίζει τον προσωρινό χαρακτήρα αυτών των πληρωμών: οι προκαταβολές πραγματοποιούνται με βάση τις μηνιαίες δηλώσεις που διαβιβάζουν τα κράτη μέλη[2]. Η μηνιαία λογιστική καταχώρηση των δαπανών υπόκειται σε ελέγχους και διορθώσεις με βάση τη λεπτομερή δήλωση[3]. Οι τελικές πληρωμές γίνονται μετά τον έλεγχο που πραγματοποιείται κατά τα επόμενα οικονομικά έτη με βάση τις αποφάσεις εκκαθάρισης των λογαριασμών.

Οι πληρωμές που πραγματοποίησαν τα κράτη μέλη από τις 16.10.2005 μέχρι τις 15.10.2006 καλύπτονται από το σύστημα των προκαταβολών. Κατά τα άλλα, η Επιτροπή πραγματοποιεί άμεσες πληρωμές για περιορισμένο αριθμό μέτρων και για τη διαχείριση του μεταβατικού μέσου αγροτικής ανάπτυξης για τα νέα κράτη μέλη ΜΜΑΑ-ΕΕ 10 (μεταβατικό μέσο αγροτικής ανάπτυξης για τα νέα κράτη μέλη).

Όσον αφορά το οικονομικό έτος 2006, το συνολικό καθαρό ποσό των προκαταβολών ανήλθε σε 47.477.705.141,5.

2. 5.2. Αποφάσεις όσον αφορά τις προκαταβολές κατά το 2006

Όσον αφορά το οικονομικό έτος 2006, η Επιτροπή εξέδωσε 12 αποφάσεις χορήγησης μηνιαίων προκαταβολών. Το Δεκέμβριο του 2006, εξεδόθη μία ακόμη απόφαση χορήγησης προκαταβολών για την προσαρμογή αυτών που είχαν ήδη καταβληθεί με βάση το σύνολο των δαπανών που είχαν καταλογιστεί στο εν λόγω οικονομικό έτος.

Εκτέλεση του Προϋπολογισμού του 2006

Οι πιστώσεις που είχαν διατεθεί αρχικά στο ΕΓΤΠΕ – Τμήμα Εγγυήσεων για το οικονομικό έτος 2006 ανήλθαν σε 51.050,7 εκατ. ευρώ σε πιστώσεις ανάληψης υποχρεώσεων. Το ποσό των 43.279,7 εκατ. ευρώ διετέθη για τον υποτομέα 1α και το υπόλοιπο ποσό των 7.771,0 εκατ. ευρώ για τον υποτομέα 1β. Το συνολικό ποσό του προϋπολογισμού του 2006 καθώς και το ποσό για την αγροτική ανάπτυξη αυξήθηκαν στα 51.094.1 εκατ. ευρώ και σε 7. 814.4 εκατ. ευρώ με τις μεταφορές από το 2005 στο 2006 43,4 εκατ. ευρώ περίπου για το καθεστώς πρόωρης συνταξιοδότησης που περιλαμβάνεται στα προγράμματα αγροτικής ανάπτυξης.

Η εκτέλεση του προϋπολογισμού όσον αφορά τον τομέα 1 ανήλθε στα 49.865,2 εκατ. ευρώ, δηλαδή στο 97,6% περίπου των αρχικών πιστώσεων, εκ των οποίων οι δαπάνες για τον υποτομέα 1α ανήλθαν στα 42.175,3 εκατ. ευρώ και τον υποτομέα 1β στα 7.689,9 εκατ. ευρώ περιλαμβανομένου και του μεταφερθέντος ποσού.

Όσον αφορά ειδικότερα τον υποτομέα 1α, διαπιστώθηκε υποαπορρόφηση των πιστώσεων η οποία ανήλθε στο 1.104,4 εκατ. ευρώ. Με στόχο τη μείωση της συνεισφοράς των κρατών μελών στον κοινοτικό προϋπολογισμό, η Επιτροπή πρότεινε τη μείωση, μέσω του διορθωτικού προϋπολογισμού αριθ. 6/2006, των αρχικών πιστώσεων του ΕΓΤΠΕ-Τμήμα Εγγυήσεων. Κατ’ αυτό τον τρόπο, οι πιστώσεις που διετέθησαν τελικά για τον υποτομέα 1α ανήλθαν σε 42.419,7 εκατ. ευρώ και το ποσό της υποαπορρόφησης περιορίστηκε στα 244,4 εκατ. ευρώ. Οι πιστώσεις για το υποτομέα 1β παρέμειναν στο επίπεδο του αρχικού προϋπολογισμού.

Τα στοιχεία σχετικά με την εκτέλεση του προϋπολογισμού του 2006 και τις διαφορές ανάμεσα στην εκτέλεση αυτή και στις πιστώσεις που περιελάμβανε ο αρχικός προϋπολογισμός καθώς και ο διορθωτικός προϋπολογισμός αριθ. 6/2006 περιλαμβάνονται στο παράρτημα 3. Οι δαπάνες που πραγματοποιήθηκαν ανά κράτος μέλος και ανά μέτρο περιλαμβάνονται στο παράρτημα 4.

Παρατηρήσεις σχετικά με την εκτέλεση του προϋοπολογισμού

Το έ τος 2006 χαρακτηρίστηκε από τη μείωση της παραγωγής φυτικών και ζωικών προϊόντων, οι οποίες είχαν ως συνέπεια την ευνοϊκή εξέλιξη των τιμών για τα ζωικά προϊόντα και την αύξηση των τιμών για τα φυτικά προϊόντα. Αυτές οι εξελίξεις στις αγροτικές αγορές καθώς και άλλοι παράγοντες επηρέασαν το ύψος των δαπανών του ΕΓΤΠΕ-Τμήμα Εγγυήσεων σε ορισμένους τομείς του προϋπολογισμού με συνέπεια να μην χρησιμοποιηθούν όλες οι πιστώσεις.

Υποτομέας 1α

Παρατηρήθηκε υποαπορρόφηση των πιστώσεων του προϋπολογισμού τόσο για παρεμβάσεις στις γεωργικές αγορές, με εξαίρεση τους τομείς της ζάχαρης και του γάλακτος, όσο και για τις άμεσες ενισχύσεις. Ο συνημμένος πίνακας 3 περιλαμβάνει λεπτομερή στοιχεία σχετικά με την απορρόφηση των πιστώσεων των διάφορων άρθρων του προϋπολογισμού. Οι κυριότεροι λόγοι της υπεραπορρόφησης ή της υποαπορρόφησης των πιστώσεων όσον αφορά ορισμένα άρθρα του προϋπολογισμού σε σύγκριση με τις αρχικές πιστώσεις του προϋπολογισμού παρουσιάζεται συνοπτικά παρακάτω.

Σιτηρά

Η υποαπορρόφηση όσον αφορά τις πιστώσεις του τομέα αυτού οφείλεται κυρίως τόσο στη μείωση των ποσοτήτων σιτηρών στα δημόσια αποθέματα ως αποτέλεσμα της μειωμένης παραγωγής στην ΕΕ -25 κατά την περίοδο 2005/06 και στη μείωση των δαπανών για επιστροφές κατά την εξαγωγή ως συνέπεια της αύξησης των παγκόσμιων τιμών των σιτηρών από την άνοιξη του 2006.

Επιστροφές κατά την εξαγωγή για προϊόντα που δεν περιλαμβάνονται στο παράρτημα Ι

Η υποαπορρόφηση των πιστώσεων αυτού του τομέα οφείλεται τόσο στην συνολική μείωση των επιστροφών κατά την εξαγωγή όσο και στη μείωση των εξαγόμενων ποσοτήτων μεταποιημένων γεωργικών προϊόντων.

Ζάχαρη

Η υπεραπορρόφηση των πιστώσεων αυτού του τομέα οφείλεται αποκλειστικά στις σημαντικά υψηλότερες ποσότητες ζάχαρης στην ελεύθερη αγορά που εξάγεται με επιστροφή κατά την εξαγωγή σε σύγκριση με την ποσότητα που προέβλεπε ο προϋπολογισμός το 206.

Οπωροκηπευτικά

Η υποαπορρόφηση των πιστώσεων αυτού του τομέα οφείλεται στη μείωση των δαπανών των κρατών μελών τόσο για τα επιχειρησιακά ταμεία των οργανώσεων παραγωγών επειδή δεν έγιναν οι αναμενόμενες αυξήσεις στα προγράμματα των εγκεκριμένων οργανώσεων παραγωγών όσο και στην ενίσχυση για τη μεταποίηση ντομάτας λόγω των μικρότερων ποσοτήτων ντομάτας που ήταν επιλέξιμες γι’ αυτή την ενίσχυση.

Γάλα και γαλακτοκομικά προϊόντα

Η υπεραπορρόφηση των πιστώσεων αυτού του τομέα οφείλεται στην αλλαγή του χρόνου καταβολής εκ μέρους των κρατών μελών της εισφοράς για το γάλα, η οποία όσον αφορά το έτος ποσόστωσης 2005/06 θα πληρωθεί κατά τη διάρκεια του οικονομικού έτους 2007 αντί για οικονομικό έτος 2006 όπως προβλεπόταν τον καιρό που εγκρίθηκε ο προϋπολογισμός για το 2006. Μέχρι τον προϋπολογισμό του 2005 οι εισφορές για το γάλα αποτελούσαν έσοδο για τον προϋπολογισμό και μείωναν τις αντίστοιχες δαπάνες του γαλακτοκομικού τομέα. Για το λόγο αυτό αυτή η αλλαγή του χρόνου πληρωμής όσον αφορά τις πιστώσεις του προϋπολογισμού του 2006 με συνέπεια την αύξηση των δαπανών για τα γαλακτοκομικά προϊόντα και την υπεραπορρόφηση αυτών των πιστώσεων.

Βοδινό και μοσχαρίσιο κρέας

Η υποαπορρόφηση των πιστώσεων αυτού του τομέα οφείλεται κυρίως στην μείωση των εξαγόμενων ποσοτήτων κρέατος και ζωντανών ζώων καθώς και στη μείωση του αριθμού των ζώων για τα οποία χορηγείται ενίσχυση στο πλαίσιο ειδικού καθεστώτος ενίσχυσης της αγοράς.

Αποσυνδεδεμένες άμεσες ενισχύσεις

Η υποαπορρόφηση των πιστώσεων αυτού του τομέα οφείλεται κυρίως στο καθεστώς ενιαίας ενίσχυσης όπου, ορισμένα κράτη μέλη επικαλούμενα διοικητικές δυσκολίες καθορισμού των δικαιωμάτων και εκκαθάρισης και πληρωμής των ενισχύσεων, δεν χρησιμοποίησαν το σύνολο των σχετικών πιστώσεων του προϋπολογισμού.

Άλλες άμεσες ενισχύσεις

Οι πιστώσεις του προϋπολογισμού 2006 υποαπορροφήθηκαν κυρίως, όσον αφορά τις πριμοδοτήσεις για τον καπνό εξ αιτίας της μείωσης της παραγωγής καπνού σε σύγκριση με την ποσότητα που προέβλεπε ο προϋπολογισμός του 2006 καθώς και όσον αφορά την αντισταθμιστική ενίσχυση για τις μπανάνες εξ αιτίας των ευνοϊκών συνθηκών της αγοράς που προκάλεσαν αύξηση των τιμών και κατά συνέπεια μείωση της αντισταθμιστικής ενίσχυσης.

Έλεγχος των γεωργικών δαπανών

Η υποαπορρόφηση των πιστώσεων αυτού του τομέα οφείλεται στη μείωση των ποσών που ανέκτησαν τα κράτη μέλη στο πλαίσιο των διαδικασιών εκκαθάρισης και συμμόρφωσης των λογαριασμών. Αυτά τα ανακτώμενα ποσά αποτελούν έσοδο για τον προϋπολογισμό και μειώνουν τις συνολικές του δαπάνες.

Υποτομέας 1β

4.2.1. Αγροτική ανάπτυξη (EΕ15)

Το ΕΓΤΠΕ - Τμήμα Εγγυήσεων χρησιμοποιεί τις πιστώσεις του υποτομέα 1β για να συγχρηματοδοτεί (κανονισμός (ΕΚ) αριθ. 1257/1999) τα 89 προγράμματα αγροτικής ανάπτυξης τα οποία έχουν εγκριθεί για την EΕ-15 όσον αφορά την περίοδο 2000–2006. Το 2006 το ποσό που προέβλεπε ο προϋπολογισμός γι’ αυτά τα προγράμματα το οποίο ανερχόταν σε 5.020,0 εκατ. ευρώ αυξήθηκε κατά το ποσό της υποχρεωτικής διαφοροποίησης που ανέρχεται σε 655,0 εκατ. ευρώ και κατά το ποσό των 43,4 εκατ. ευρώ που μεταφέρθηκαν από το 2005 στο 2006. Οι δαπάνες όσον αφορά αυτά τα 89 προγράμματα ανήλθαν σε 5.623,3 εκατ. ευρώ ή στο 98,3% αυτών των πιστώσεων. Η υποαπορρόφηση αυτών των πιστώσεων παρατηρείται κυρίως στους τομείς της δασοκομίας και των γεωργοπεριβαλλοντικών μέτρων.

4.2.2. Μεταβατικό μέσο για τη χρηματοδότηση της αγροτικής ανάπτυξης από το ΕΓΤΠΕ – Τμήμα Εγγυήσεων στα νέα κράτη μέλη

Το ΕΓΤΠΕ-Τμήμα Εγγυήσεων συγχρηματοδοτεί, χρησιμοποιώντας το ως άνω μέσο, (κανονισμός (ΕΚ) αριθ. 1257/1999), βάσει διαχωριζόμενων πιστώσεων τα προγράμματα αγροτικής ανάπτυξης, που εγκρίθηκαν το 2004, για τα 10 νέα κράτη μέλη όσον αφορά την περίοδο 2004–2006. Δεσμεύτηκαν όλα τα ποσά που προέβλεπε ο προϋπολογισμός και οι πληρωμές ανήλθαν σε 2.115,7 εκατ. ευρώ, δηλαδή αυξήθηκαν κατά 79,5 εκατ. ευρώ σε σύγκριση με τις πιστώσεις πληρωμών που προέβλεπε ο προϋπολογισμός του 2006.

Κατανομή των δαπανών του υποτομέα 1α ανά κατηγορία

Οι δαπάνες του ΕΓΤΠΕ-Τμήμα Εγγυήσεων όσον αφορά τον υποτομέα 1α κατανέμονται στις ακόλουθες βασικές κατηγορίες. Οι δαπάνες ανά κατηγορία καθώς και το ποσοστό που αντιπροσωπεύουν στο σύνολο των δαπανών του ΕΓΤΠΕ-Τμήμα Εγγυήσεων για το 2006 έχουν ως εξής :

4.3.1 Επιστροφές κατά την εξαγωγή

Οι δαπάνες για τις επιστροφές κατά την εξαγωγή ανήλθαν σε 2.493,6 εκατ. ευρώ, δηλαδή στο 5,0% του συνόλου.

4.3.2 Άμεσες ενισχύσεις

Οι δαπάνες γι’ αυτόν τον τομέα ανήλθαν στα 34.051,3 εκατ. ευρώ, δηλ. στο 68,3% του συνόλου. Οι δαπάνες που εμπίπτουν στην κατηγορία των άμεσων ενισχύσεων προβλέπονται από το παράρτημα του κανονισμού (EΚ) αριθ. 1782/2003 του Συμβουλίου της 29ης Σεπτεμβρίου 2003 (ΕΕ L 270, σ. 1).

4.3.3 Αποθεματοποίηση

Οι δαπάνες αποθεματοποίησης ανήλθαν στα 756,9 εκατ. ευρώ, δηλ. στο 1,5% του συνόλου. Τα κυριότερα προϊόντα που αποθεματοποιήθηκαν ήταν τα σιτηρά, η ζάχαρη, το κρασί και τα γαλακτοκομικά προϊόντα.

4.3.4 Λοιπές δαπάνες

Οι λοιπές δαπάνες παρέμβασης ανήλθαν σε 4.873,4 εκατ. ευρώ, δηλαδή στο 9,8% του συνόλου του εν λόγω έτους. Ο τομέας αυτός περιλαμβάνει όλες τις δαπάνες που δεν εμπίπτουν στις προαναφερόμενες κατηγορίες.

Η εξέλιξη της κατανομής αυτών των δαπανών όσον αφορά την περίοδο 2002 -2006 εμφανίζεται στο παράρτημα 5.

[pic]

[pic]

[pic]

[pic]

[pic]

[1] ΕΕ L 160 της 26.6.1999, σ. 103.

[2] Οι πληρωμές αυτές κοινοποιούνται με τηλεομοιοτυπία από τα κράτη μέλη την 10η κάθε μηνός.

[3] Λεπτομερής δήλωση διαβιβάζεται κάθε μήνα από το κράτος μέλος μέσω του πίνακα 104.